ร้าน Ice-cream homemade ได้ยินชื่อมานานวันนี้ได้โอกาสเลยลองมาทานไอศกรีมกันค่ะ ที่ร้านจะเป็นร้านเล็กๆอยู่บริเวณชั้น2 ของ rainhill ภายในร้านตกแต่งอย่างง่ายๆ ออกจะแคบไปซักหน่อย มีโต๊ะใหญ่หน่อยนั่งได้อาจจะประมาณ 6 คน นอกนั้นก็จะเป็นโต๊ะเล็กๆทั้งร้านมีโต๊ะให้ลูกค้าอยู่ได้น่าจะแค่ 5 กลุ่มเท่านั้นทางร้านขายไอศกรีมโฮมเมทได้ยินว่าบางวันจะมีการมาบีบไอศกรีมให้ดูกันสดๆ แต่วันนี้มาตอนค่ำเลยไม่ได้เห็นค่ะ ที่ร้านมีไอศกรีมรสชาติไม่ค่อยมาก ไอศกรีมแบบผสมนมกับเชอเบทสัดส่วนครึ่งๆค่ะ เท่าที่เห็นมีแค่ 13 รสได้ 
วันนี้สั่งทั้งสิ้น 3 จาน ดังนี้ค่ะ
1.cookies icecream sandwich
แป้งคุกกี้เหมือนคุกกี้ประเภทเข้าไมโครเวฟแล้วนิ่มๆค่ะ สาวๆบางคนอาจจะถูกใจ แต่ส่วนตัวรู้สึกว่าแป้งทานแล้วไม่ค่อยถูกใจมันฝืดคอกดรสชาติไอศกรีมชอกโกแลตที่สั่งมาทานคู่กัน คุกกี้ไม่ค่อยมีรสชาติอะไรโดดเด่น ซึ่งส่วนตัวคิดว่าจานนี้ความอร่อยน่าจะอยู่ที่คุกกี้ 
จานนี้จำราคาไม่ค่อยได้คิดว่าน่าจะประมาณ 85 บาทหรือ 95 บาท
อันนี้ไม่ค่อยแนะนำค่ะ
ปล.เวลาดูเมนูต้องระวังนิดนะคะรูปในเมนู 1 จานมี2 เมนูอยู่ด้วยกัน ด้วยความโง่555เลยสั่งมาคิดว่าจะมีบราวนี่มาให้ด้วยอดเลย><
2.waffle
จานนี้ชอบค่ะวาฟเฟิลแบบกรอบๆไม่นิ่มๆเละๆ สั่งมาทานคู่กับไอศกรีม1ลูก เป็นไอศกรีมชาเขียว รสชาติปกติกลิ่นเหมือนชาเขียวเนสเล่ แต่รู้สึกไอศกรีมน้อยไม่สะใจ55อีกเลยสั่งมาอีก เลยมี2ลูกในจาน อีกลูกเป็นไอศกรีมงาดำหอมดี คิดว่าเพิ่มความเข้มข้นของงาดำอีกนิดจะปลื้มสุดๆเลยค่ะ
3.icecream pie 
เป็นเมนูแนะนำของร้านค่ะ เมนูนี้ชอบค่ะ หอมคาราเมลหอมหวานๆ ราดบนพายนุ่ม เข้มข้นอร่อยแบบมีลูกเล่นด้วยชอกชิปเข้มๆเยอะๆ แล้วมีกล้วยด้านบน หมดอย่างรวดเร็ว เมนูนี้แนะนำค่ะถ้ามาควรสั่ง :) ราคาสำหรับจานนี้ถือว่าสมราคาเลยค่ะ 120 บาท 
ตอนแรกจะสั่งฟองดูอีก มีมาชเมลโลกัยผลไม้มาจิ้มๆ แต่สอบถามที่ร้านฟองดูที่นี่ไม่มีไอศกรีมในเซต ต้องสั่งเพิ่ม ฟองดู 1 ชุด 250 บาท ถ้าสั่งไอศกรีทเพิ่มลูกละ 55 บาทค่ะ
